
Nr. 6.250 din 18 noiembrie 2021
REFERATUL  DE APROBARE

la proiectul de hotărâre pentru validarea Dispoziției primarului comunei nr. 414 din 16 noiembrie 2021 privind rectificarea bugetului local pe anul 2021
Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoţite de următoarele documente de motivare: 

a) expuneri de motive - în cazul proiectelor de legi şi al propunerilor legislative; 

b) note de fundamentare - în cazul ordonanţelor şi al hotărârilor Guvernului; ordonanţele care trebuie supuse aprobării Parlamentului, potrivit legii de abilitare, precum şi ordonanţele de urgenţă se transmit Parlamentului însoţite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.

Rezultă că, pentru proiectele de hotărâre ale consiliului local, referatul de aprobare constituie instrumentul de prezentare şi motivare ale noilor reglementări propuse.
Am iniţiat un proiect de hotărâre, calitate acordată de prevederile  art. 136 alin.(1)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, având ca reglementare validarea Dispoziției primarului comunei nr. 414 din 18 noiembrie 2021 privind rectificarea bugetului local pe anul 2021.

Sediul materiei privind această capacitate a Consiliului Local îl reprezintă:
a) art. 1 alin. (2), art. 3, art. 88, art. 95 alin. (2), art. 96, art. 98, art. 105 alin. (1) art. 129 alin. (1), alin. (2) lit. b) coroborat cu alin. (4) lit. a), raportate la cele ale art. 155 alin. (1) lit. (c), combinat cu alin. (4) lit. b)  din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

b) art. 19 alin. (2), art. 20 alin. (1) lit. c și art. 82  din Legea nr. 273/2006 privind finanțele publice locale, cu modificările și completările ulterioare;

c) art. 3 alin. (2), art. 31, art. 40-49 și art. 80-83  din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

g) Hotărârii Consiliului Local nr. 28 din 20 aprilie 2021 privind aprobarea bugetului local pe anul 2021;

h) art. 2 alin. (2), art. 41 alin. (5), art. 50 alin. (4), art. 58, art. 59, art. 61, art. 62  și art. 70 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

i) Hotărârii Consiliului Local nr. 48 din 30 septembrie 2020 privind aprobarea Regulamentului cuprinzând măsurile metodologice, organizatorice, termenele și circulația proiectelor de hotărâre cu caracter normativ care se supun adoptării  Consiliului local al Comunei VULCANA-BĂI;

j) Hotărârii Consiliului Local nr. 63  din 23 octombrie  2020 privind  aprobarea Regulamentului de organizare și funcționare a Consiliului Local al Comunei Vulcana-Băi,

k) Hotărârii Consiliului Local nr. 73 din 28 octombrie 2021 privind alegerea președintelui și a potențialului președinte de ședință pentru durata ședinței următoare,

Proiectul de hotărâre urmează procedura prevăzută de art. 136 alin.(3)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, fiind înregistrat și depus la secretarul general al comunei, urmând a se transmite compartimentului contabilitatea publică, din aparatul de specialitate al primarului comunei în vederea analizării şi întocmirii raportului de specialitate.

Deși l-am invocat în sediul materiei, vă rog să-mi permiteți să prezint dispozițiile  art.19 alin. (2), art. 20 alin. (1) lit. c și art. 82  din Legea nr. 273/2006 privind finanțele publice locale, cu modificările și completările ulterioare    
„art. 19 (2) Pe parcursul exerciţiului bugetar, autorităţile deliberative pot aproba rectificarea bugetelor prevăzute la alin. (1) lit. a) şi b), în termen de 30 de zile de la data intrării în vigoare a legii de rectificare a bugetului de stat, precum şi ca urmare a unor propuneri fundamentate ale ordonatorilor principali de credite. Rectificărilor bugetelor locale li se vor aplica aceleaşi proceduri ca şi aprobării iniţiale a acestora, cu excepţia termenelor din calendarul bugetar.

Art. 20. - (1) Autorităţile administraţiei publice locale au următoarele competenţe şi responsabilităţi în ceea ce priveşte finanţele publice locale: 

   …. 

   c) urmărirea şi raportarea execuţiei bugetelor locale, precum şi rectificarea acestora, pe parcursul anului bugetar, în condiţii de echilibru bugetar.

  Art. 82. - Cu sumele aprobate prin hotărâre a Guvernului, din fondurile de rezervă bugetară şi de intervenţie la dispoziţia Guvernului, precum şi cu alte sume alocate de la bugetul de stat sau retrase prin acte normative se majorează, respectiv se diminuează bugetele locale prin dispoziţie a autorităţii executive, potrivit legii, urmând ca la prima şedinţă a autorităţii deliberative să se valideze modificările respective. ”
 De asemenea prezint dispozițiile  art. 8 din Hotărârea Consiliului local nr. 10 din 10 februarie 2020 privind aprobarea bugetului local pe anul 2020, rectificat prin Hotărârea Consiliului Local nr. 20 din 9 aprilie 2020 privind validarea Dispoziției primarului comunei nr. 53 din 19 februarie 2020 și Dispoziției primarului comunei nr. 64 din 24 februarie 2020 privind rectificarea bugetului local pe anul 2020, Hotărârea Consiliului Local nr. 29 din 12 iunie 2020 privind validarea Dispoziției primarului comunei nr. 111 din 13 aprilie 2020 și Dispoziției primarului comunei nr. 127 din 5 mai 2020 privind rectificarea bugetului local pe anul 2020, Hotărârea Consiliului Local nr. 38 din 23 iulie 2020 pentru validarea Dispoziției primarului comunei nr. 194 din 20 iulie 2020 privind rectificarea bugetului local pe anul 2020, Hotărârea Consiliului Local nr. 49 din 30 septembrie 2020 pentru validarea Dispozițiilor primarului comunei nr. 229 din 25 august 2020, nr. 243 din 3 septembrie 2020, nr. 244 din 4 septembrie 2020 și nr. 253 din 18 septembrie 2020 privind rectificarea bugetului local pe anul 2020, Hotărârea Consiliului Local nr. 55 din 22 octombrie 2020 pentru validarea Dispoziției primarului comunei nr. 297 din 12 octombrie 2020 privind rectificarea bugetului local pe anul 2020, Hotărârea Consiliului Local nr. 81 din 26 noiembrie 2020 pentru validarea Dispoziției primarului comunei nr. 338 din 10 noiembrie 2020 privind rectificarea bugetului local pe anul 2020.
„Art. 8. - (1) Primarul comunei asigură punerea în aplicare a prezentei hotărâri, inclusiv efectuarea prin dispoziție a acestuia a următoarelor operațiuni:

a) virarea de credite;

b) stabilirea numărului asistenților personali din structura Serviciului public pentru protecția specială a persoanelor cu handicap, înființat prin Hotărârea Consiliului Local nr.6/2000;

c) rectificarea bugetului local.

(2) Modificările impuse de aducerea la îndeplinire a prevederilor alin. (1) se validează de Consiliul Local la prima ședință a acestuia.”
Faţă de cele ce preced, ţinând seama de importanţa sa, vă rog să analizaţi şi să hotărâţi asupra proiectului pentru validarea Dispoziției primarului comunei nr. 414 din 16 noiembrie 2021privind rectificarea bugetului local pe anul 2021, proiect care dovedeşte capacitatea efectivă de a soluţiona şi de a gestiona, în numele şi în interesul colectivităţii locale pe care o reprezentăm, treburile publice, în condiţiile legii.
Anticipând solicitudinea dumneavoastră, vă mulțumesc și vă rog să primiți, stimați consilieri locali, expresia întregii mele considerații.
PRIMARUL COMUNEI VULCANA-BĂI,

Emil DRĂGHICI
